OPIS POSLOVA

VIŠI SUDSKI REFERENT U SUDSKOM REGISTRU

(izvod iz Pravilnika o unutarnjem redu i Godišnjeg rasporeda poslova – za radno mjesto sudski referent u sudskom registru)

* daje upute strankama o postupanju, uvjetima i načinu upisa subjekata upisa u sudski registar,
* daje informacije o upisima u registar
* izrađuje nacrte odluka u registarskim predmetima
* prati propise s područja registra i predlaže voditeljici sudskog registra poduzimanje aktivnosti za njihovu izmjenu,
* prati organizaciju poslova u registru, kao i organizaciju ukupnih aktivnosti registra i predlaže voditeljici sudskog registra poduzimanje odgovarajućih radnji za njihovo poboljšanje i osiguranje veće ekspeditivnosti u postupku,
* rješava zahtjeve iz upisnika R3
* po potrebi radi na svim poslovima u sudskom registru od zaprimanja do arhiviranja spisa,
* voditeljici sudskog registra osobno odgovara za ažurnost i ispravan rad sudskog registra,
* obavlja poslove ovlaštenog službenika za donošenje rješenja o pristojbi, te poduzima sve radnje u postupku naplate sudskih pristojbi u predmetima sudskog registra
* obavlja arhivske poslove za predmete sudskog registra, odgovara za uredno odlaganje spisa u arhivi i sređivanje arhive,
* obavlja i druge poslove koje odredi predsjednik suda

PODACI O PLAĆI:

Uređena je Uredbom o nazivima radnih mjesta i koeficijentima složenosti poslova u državnoj službi ("Narodne novine" br. 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 92/05, 131/05, 140/05, 81/06, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 65/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 15/19, 73/19, 63/21, 13/22)

NAČIN TESTIRANJA:

Testiranje se provodi u dvije faze.

Prva faza testiranja provodi se pismenom provjerom znanja bitnih za obavljanje poslova sudskog referenta u sudskom registru.

Za pismenu provjeru znanja kandidatima se dodjeljuje određeni broj bodova od 0 do 10.

Smatra se da su kandidati zadovoljili ako su provjeri znanja dobili najmanje 5 bodova.

Kandidati koji su zadovoljili na pismenom testiranju pristupaju drugoj fazi testiranja u kojoj će se testirati znanje rada na osobnom računalu – prijepis teksta, gdje će se testirati brzina i točnost prijepisa, za što se dodjeljuje broj bodova od 0 do 10.

Smatra se da su kandidati zadovoljili na testiranju znanja rada na osobnom računalu ako su dobili najmanje 5 bodova.

Kandidati koji zadovolje u drugoj fazi testiranja upućuju se na razgovor sa Komisijom.

Na razgovor (intervju) pozvat će se 10 kandidata koji su ostvarili ukupno najviše bodova.

Komisija će kroz razgovor s kandidatima utvrditi interese, profesionalne ciljeve i motivaciju kandidata za rad u državnoj službi. Rezultati intervjua vrednuju se bodovima od 0 do 10.

Smatra se da je kandidat zadovoljio na intervjuu ako je dobio najmanje 5 bodova.

IZVORI ZA PRIPREMU PROVJERE ZNANJA:

1. Zakon o sudskom registru ("Narodne novine" br. 1/95, 57/96, 1/98, 30/99, 45/99, 54/05, 40/07, 91/10, 90/11, 148/13, 93/14, 110/15, 40/19, 34/22)
2. Pravilnik o načinu upisa u sudski registar ("Narodne novine" br. 121/19, 2/23)